УЧЕБНА ДЕЙНОСТ

Чуждестранни учащи

ХТМУ приема чуждестранни граждани за редовно и задочно обучение във всички образователни степени, съгласно Наредбата за Държавните изисквания за приемане на студенти във висшите училища на Република България, Наредбата за държавните изисквания за приемане и обучение на докторанти и Приложение 4 от Правилника за учебната работа на ХТМУ, който урежда всички въпроси по кандидатстването, приема, обучението и административното обслужване на чуждестранни учащи в Университета.

Чужденците могат да кандидатстват и се обучават:

* при изпълнение на междуправителствени спогодби за образователен, научен и културен обмен. Класираните кандидати се представят от Министерство на образованието и науката;
* съгласно нормативни актове на МС ([ПМС № 103 / 1993 г.](http://www.mon.bg/?h=downloadFile&fileId=93) и [ПМС № 228 / 1997 г.](http://www.mon.bg/?h=downloadFile&fileId=91)) - класираните кандидати се представят от Министерство на образованието и науката.
* срещу заплащане.

Чужденци могат да кандидатстват за обучение и при условията и по реда за приемане на български граждани ако :

* са кандидат-студенти от ЕС,
* имат статут на постоянно пребиваващи на територията на Република България;
* имат статут на бежанци;
* са от българска народност.
* Кандидатите трябва да имат балообразуващи оценки в дипломата за средно образование за съответните специалности. Когато в дипломата за средно образование по съответния предмет не е вписана оценка, която участва в образуването на състезателния бал, лицето представя документ за положен изпит по този учебен предмет в българско училище, определено от МОН.

 Условия и документи за кандидатстване за бакалавър и магистър

 Условия и документи за кандидатстване за докторантури

 Учебни такси

Годишните такси за обучение за чуждестранни учащи - студенти, докторанти и специализанти се определят всяка година с Постановление на МС.

Съгласно ПМС № 275/ 23.04.2020 г., годишните такси за обучение на чужди граждани през учебната 2020 / 2021 г. са както следва:

|  |  |  |
| --- | --- | --- |
| Езиков и специализиран курс по български език |  | 2400 евро |
| за ОКС "Бакалавър" редовно/задочно обучение |  | 2400 евро |
| за ОКС "Магистър" редовно/задочно обучение |  | 3000 евро |

Чуждестранни студенти от балканския регион (за специалност "Химично инженерство" с преподаване на немски език)

|  |  |  |
| --- | --- | --- |
| за ОКС "Бакалавър" редовно обучение |  | 1500 евро |
| за ОКС"Магистър" редовно обучение |  | 1500 евро |

Студенти по програма за съвместен прием на чуждестранни франкофонски студенти с Федерацията "Гей-Люсак", Франция за специалност "Химично и биохимично инженерство" с преподаване на френски език: за ОКС "Магистър" редовно обучение - 1500 евро;  
  
Докторанти и специализанти:

|  |  |  |
| --- | --- | --- |
| Редовно обучение |  | 3500 евро |
| Задочно обучение |  | 2000 евро |
| На самостоятелна подготовка |  | 2000 евро |

Студентите заплащат годишната такса за обучение на две равни вноски в началото на всеки семестър.  
  
Лица с двойно гражданство, едно от които е българско, заплащат половината от размера на определената за чужденци такса, когато кандидатстват и са приети при условията и по реда, определени за чуждестранни граждани.  
  
**Семестриалните такси могат да бъдат внесени:**  
По банков път в банков клон на всяка търговска банка (без БНБ) по банковата сметка на Химикотехнологичен и металургичен университет или на ПОС терминал в касата на университета.

Банкова сметка на ХТМУ

**IBAN:** BG25 BNBG 9661 3100 1032 01  
**BIC:** BNBG BGSD  
**Банка:** Българска Народна Банка  
**Титуляр:** ХТМУ  
**МОЛ:** Сеня Терзиева-Желязкова